রাজু আলাউদ্দিন: আমার কাছে যেটা খুবই গুরুত্বপূর্ণ মনে হয়, সেটা হলো, আপনি যখন লোক গবেষণা করেন, লোক সংস্কৃতির মধ্যে যে ধর্মনিরপেক্ষতা এবং এর যে সহাবস্থান– এই ব্যাপারগুলো আপনার প্রবন্ধে আপনি রেফারেন্স হিসেবে নিয়ে আসেন। একই সঙ্গে দেখা যায়, এটা আরো গুরুত্বপূর্ণ, আপনি যখন আধুনিক লেখকদের সম্পর্কে লেখেন, যেমন মাইকেল মধুসূদন দত্তের লেখায় লোকজ উপাদানের যে ব্যবহার, এমনকি নজরুল প্রসঙ্গেও আপনি এই কথা বলেছেন যে, আমাদের সংস্কৃতির ভেতর ধর্মনিরপেক্ষ চেতনার যে প্রবহমানতা, সেগুলো তাদের মধ্যে কীভাবে এলো, এগুলো নিয়ে আপনি লিখেছে। এইসব কি আপনি এই শিক্ষকদের দ্বারা কোনো না কোনোভাবে প্রভাবিত হয়েছেন?